วัดซางตาครู้ส (กุฎีจีน)
สำนักงานเขตธนบุรี
กุฎีจีน เป็นชื่อของชุมชนที่เริ่มก่อตั้งเมื่อสมัยพระเจ้าตากสินมหาราชได้ตั้งราชธานีอยู่ที่กรุงธนบุรี ได้มีชาวคริสตังเป็นฝรั่ง เชื้อสายโปรตุเกสจำนวนหนึ่งอพยพตามพระองค์มาด้วย พระเจ้าตากสินมหาราชได้พระราชทานที่ดินด้านทิศใต้ของคลองกุฎีจีน ให้เป็นที่ตั้งของชุมชนคริสตัง และที่เรียกว่ากุฎีจีนนั้น กรมพระยาดำรงราชานุภาพวินิจฉัยว่า น่าจะหมายถึงศาลเจ้าขนาดใหญ่อยู่ตรงคลองกุฎีจีน (ปัจจุบันคือศาลเจ้าแม่กวนอิม) ซึ่งชาวจีนเป็นผู้สร้างมาก่อนที่ขุดคลองลัดบางกอก คำว่ากุฎีจีน เป็นคำเรียกที่ติดปากมาแต่เดิมจนถึงปัจจุบัน ชาวคริสต์ที่ตั้งบ้านเรือนอยู่ในซอยกุฎีจีน แต่เดิมเป็นชาวโปรตุเกสต่อมามีชาวคริสต์สัญชาติอื่นมาอยู่รวมด้วย เป็นชาวคริสต์ที่อพยพมาจากเขมร ชาวคริสต์เชื้อสายจีนจากสิงค์โปร์ แต่ส่วนใหญ่นับถือศาสนาคริสต์ นิกายโรมันคาทอลิค วัดซางตาครู้สเป็นศาสนสถานและเป็นศูนย์กลาง กิจกรรมทางศาสนาร่วมกันของชาวกุฎีจีน วัดนี้เป็นมรดกล้ำค่าของบรรพชนคริสต์ศาสนิกชน ในท้องถิ่นนี้ โดยได้ก่อสร้าง ขึ้นครั้งแรกเมื่อ พ.ศ. 2312 ผู้นำในการก่อตั้งวัดนี้เป็นบาทหลวงชาวฝรั่งเศส ชื่อ บาทหลวงกอรร์ ท่านได้รวบรวมชาวคริสต์ ประมาณ 400 คน ส่วนใหญ่เป็นชาวโปรตุเกส ซึ่งหนีสงครามมาเมื่อครั้งเสียกรุงศรีอยุธยาแก่พม่าครั้งที่ 2 ที่มา : สำนักงานเขตธนบุรี.(ม.ป.ป.).วัดซางตาครู้ส (กุฎีจีน). ใน รวมประวัติ 30 ศาสนาสถาน ย่านเขตธนบุรี. (น. 62-63). ม.ป.พ.
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
ลิงค์ข้อมูลในระบบ Matrix
โบสถ์ซางตาครู้ส